## UNDERVISNINGSFORLØB – Ulighed

Tema: Ulighedens betydning i Danmark og globalt

Antal lektioner: 16 lektioner af 90 minutter

Formål: Ulighed og social ulighed er et tema, som de fleste danskere har en holdning til., men også globalt stiger betydningen af ulighed i takt med, at uligheden i mange vestlige samfund stiger. I dette undervisningsforløb kigger vi nærmere på, hvad begreberne ulighed social ulighed handler om, herunder hvad konsekvenserne af stigende ulighed er. Vi starter ud med at kigge på den økonomiske side af ulighedsspørgsmålet, og hvordan økonomisk ulighed adskiller sig fra økonomisk fattigdom. Herefter udvider vi ulighedsbegrebet til også at indbefatte ikke-økonomiske ulighedsfaktorer som fx helbred, arbejdsmarkedstilknytning og stabilitet i familien. Dette fører os videre til at kigge på konsekvenserne af ulighed – den sociale ulighed. Fx hvad betyder det for vores levekår, hvis vi har meget få ressourcer og hvordan påvirker dette vores forhold til andre sociale klasser osv.? Og hvilke teorier kan i øvrigt forklare, at ulighed og social ulighed opstår?

Herefter bevæger vi os ud over de danske forhold og skuer mod ulighedsmønstrene i verdens regioner fra et helikopterperspektiv. Men vi kigger også på klodens ulighed under et. Dette gøres ved hjælp af begreberne Concept 1, Concept 2 og Concept 3 ulighed. Til sidst lander vi sikkert på jorden igen og arbejder innovativt med forskellige løsningsstrategier ift. ulighed. Der er politisk uenighed om, hvorvidt ulighed skal bekæmpes, men hvis vi accepterer, at social ulighed skal bekæmpes, hvordan skal dette så gøres? Her introducerer vi den såkaldte treplansmodel, som fortæller os, at alle tre planer er vigtige i bekæmpelsen af ulighed, men også at planerne kan komme i konflikt med hinanden.

Formålet med dette undervisningsforløb er således at styrke elevernes faglige viden om økonomiske, sociale og kulturelle mønstre, men også om stratificeringsmetoder og ulighedens konsekvenser for levekårene i Danmark og globalt. Ved at tage udgangspunktet i temaet ulighed og anskue det fra mange forskellige vinkler opfyldes desuden et af de helt centrale tværdiciplinære faglige mål i samfundsfag, nemlig at *” anvende og kombinere viden fra fagets discipliner til at undersøge aktuelle samfundsmæssige problemstillinger og løsninger herpå”*. Dette forløb vil derfor adskille sig fra andre typiske samfundsfagsforløb, ved at inddrage mange perspektiver på ulighedsspørgsmålet.

Kernestoffet som bringes i spil i forbindelse med dette undervisningsforløb er, a) politiske grundholdninger, herunder konservatisme, liberalisme og socialisme, politiske skillelinjer og vælgeradfærd, b) social differentiering, kulturelle mønstre, social mobilitet og samfundsforandring c) massemedier og politisk meningsdannelse d) velfærdsprincipper, herunder stat, marked og civilt samfund, men også flere af de ”globale” faglige mål som fx ”at undersøge konkrete økonomiske prioriteringsproblemer nationalt, regionalt og globalt og diskutere løsninger” eller ” at undersøge og sammenligne samfund på forskellige økonomiske udviklingstrin, herunder samspillet mellem nationale og globale forhold”.

**Undervisningsmaterialer der anvendes i forløbet:**

* *Ulighedens mange ansigter. Jakob Glenstrup Jensby og Peter Brøndum. Forlaget Columbus 2014.*
* <http://www.fagbladet3f.dk/nyheder/social-og-arbejdsmiljoe/e5488c4e76604b299987de8d4add2d77-20140815-udsatte-maend-skal-have-et-aarligt-tjek-ved-laegen>
* <http://www.bt.dk/krimi/hjemloes-doed-efter-en-times-ventetid-maatte-rykke-efter-ambulance-flere-gange>
* Dokumentarerne: ”Blok på bistand” og ”Min barndom i helvede” (ligger på videosupportcentret). Også den omdiskuterede tv2-dokumentar ”På røven i Nakskov” kan bringes i anvendelse i forbindelse med eleverne arbejde med bogens kapitel 7.
* Her er min konkurrencestat. Ugebrevet Mandag Morgen.
* FNs synteserapport om ulighed, december 2014.
* Deadline med Jens Joel: Link: <http://www.dr.dk/tv/se/deadline/deadline-849>
* Diverse Exceløvelser (vedhæftet)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Undervisningsforløb: Ulighed i Danmark og verden i 2015

Skematisk oversigt over undervisningsforløbet ”Ulighed i Danmark og globalt”

|  |  |  |  |
| --- | --- | --- | --- |
| Lektion | Formål | Fagligt fokus | Konkret indhold samt materialer |
| 1. | - Kendskab til ulighedsbegrebet og ændring af ulighedsbegrebet siden 1960.- Hvad er ulighedens eskalationsstige”- Hvor skal årsagerne til uligheden lokaliseres?Hvad er forskellen på ulighed og social ulighed? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>Eleverne præsenteres i denne første lektion om ulighed for ulighedsbegrebet, men også bogen andre centrale begreber. Kapitlet er en appetitvækker, hvor sporerne lægges ud for resten af bogen. Lektion er i vid udstrækning induktivt anlagt og tager udgangspunkt i elevernes viden om ulighed.  | Lektien til denne blok er Ulighedens mange ansigter af Jakob Jensby og Peter Brøndum side 11-191. Hvem er I mest enige med i citaterne side 15?
* Prøv at koble ideologi på- hvad skyldes de manglende brudflader?
1. Diskuter i grupper af tre, hvilke af de tre lighedsbegreber (s.17) som bør være det mest fremherskende i Danmark.
* Diskussionen skal tage udgangspunkt i den nye folkeskolereform
1. Hvilket lighedsbegreb er fremherskende i vedhæftede artikel: <http://www.fagbladet3f.dk/nyheder/social-og-arbejdsmiljoe/e5488c4e76604b299987de8d4add2d77-20140815-udsatte-maend-skal-have-et-aarligt-tjek-ved-laegen>
2. Hvilke elementer indgår i ulighedens eskalationsstige?
3. Kig på tekstoks 1,2: Hvor mener I primært årsagerne til ulighed i Danmark skal lokaliseres. Burde der være andre faktorer med i tabellen? Find eksempler fra virkeligheden, som illustrerer modellen.

  |
| 2. | - Kendskab til en række spektakulære mediesager- Mediernes behandling af ulighedsspørgsmålet?-Hvordan italesættes ulighedsspørgsmålet fra politisk hold? -Hvordan forholder generationerne sig til ulighedsspørgsmålet? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I denne lektion trænes eleverne i at debattere og at bruge argumentets kraft for at overbevise de andre i klassen. Eleverne trænes desuden i at bruge faglige begreber for at styrke deres argumentation.At forklare og diskutere står centralt i lektionen, men også at lære eleverne at *”skelne mellem forskellige typer af argumenter, udsagn, forklaringer og teorier”,* som det fremgår af de faglige mål.  | Lektien til denne blok er Ulighedens mange ansigter af Jakob Jensby og Peter Brøndum side 23-34Lektie derhjemme: Definer nedenstående centrale begreber1.Stigmatisering: 2. Social eksklusion: 3. Social devalueringsproces:4. Direkte magt:5. Indirekte magt:*Få endvidere styr på diskursbegreberne i nedenstående skema, da vi skal bruge dem på timen.* *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Hvad skal der ske på timen1. Diskussion på klassen: Hvem er Dovne Robert, Luksus-Tanja, Fattig Carina og Græde Mille
2. Vi gennemgår diskursbegreberne
3. Paneldebat i 2 grupper (højre og venstrefløj i dansk politik). Opgave: De to grupper konstruerer hver deres diskurs om kontanthjælpsmodtagere (enten de kontanthjælpsmodtager, som gider arbejde imod dem som ikke gider at arbejde eller mellem dem, som er i arbejde mod dem som ikke er) og udfylder som led i dette arbejde de relevante felter i kolonne 3. Venstrefløjen skal fx etablere en diskurs, hvor kontanthjælpsmodtagernes situation anskues som uforskyldt og højrefløjen skal konstruere en diskurs om kontanthjælpsmodtagere, hvor deres situation anskues som selvforskyldt. I skal finde ”hårde data” på nette til at understøtte jeres diskurs.
4. Paneldebat- vinder kåres.
 |
| 3. | - Hvad er forskellen på medier og massemedier?”- Hvad er nyhedskriterier?- Hvilke aktører har en særlig interesse i at italesætte uligheden politisk? - Har danskerne ændret holdning til folk i fattigdom og nød? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I denne lektion står det faglige mål om at ”kombinere teori og empiri stærkt”. Eleverne skal forklare centrale mediebegreber, men vigtigst, de skal lære at anvende dem på nogle af de konkrete mediesager fra forrige lektion. Eleverne skal desuden bruge fagets udregningsmetoder til at understøtte deres pointer statistisk. I denne lektion står det faglige mål *”at formidle og tydeliggøre faglige sammenhænge og udviklingstendenser ved hjælp af foreliggende og egne beregninger, tabeller, diagrammer og modeller”* stærkt. | Lektien til denne blok er Ulighedens mange ansigter af Jakob Jensby og Peter Brøndum side 33-45 Arbejdsspørgsmål: Hvordan vi taler om ulighed (del 2)Spørgsmål, som skal besvares derhjemme.Definer følgende begreber, når I læser. I skal kun udfylde kolonne 2 i skemaet (hvad begreberne betyder), men må gerne overveje hvordan begreberne kan forklare, at Robert og Carina sagerne blev så populære i medierne (kolonne 3 i skemaet).

|  |  |  |
| --- | --- | --- |
| Begreber | Hvad betyder begrebet? | Robert og Carina sagerne |
| MASSEMEDIE (S. 34): |  |  |
| DE TRE DAGSORDENER (S. 35),  |  |  |
| MEDIALISERING (S.36) OG MEDIALISERINGSERINGENS 5 KARAKTERISTIKA |  |  |
| NYHEDSKRITERIER (S.37)  |  |  |
| OFFENTLIG MENING, OFFENTLIG DEBAT (S.37) |  |  |
| PRIMING OG FRAMING (S.39) |  |  |
| HOLDNINGEN TIL ULIGHED BLANDT UNGE OG GAMLE (S.41-42) |  |  |

 |
| 4. | - Hvilke metoder findes til at undersøge fattigdom?- Hvordan har vi målt fattigdom i Danmark før den nye fattigdomsgrænse trådte i kraft?- Hvordan ser den nye danske fattigdomsgrænse ud og hvilke målemetoder trækker den på ? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I denne lektion trænes eleverne i at skelne mellem forskellige fattigdomsmetoder, men også at analysere den nye danske fattigdomsgrænse i lyset af disse forskellige metoder. Herved *”demonstrerer eleven viden om fagets identitet og metoder”*, som det hedder i de faglige mål.  | Lektien til denne blok er Ulighedens mange ansigter af Jakob Jensby og Peter Brøndum side 47-64 Arbejdsspørgsmål: Økonomisk fattigdomLektie hjemme:Lektion 4 i jeres ulighedsforløb. I denne lektion skal vi kigge på den økonomiske fattigdom i Danmark. Alle læser i grundbogen s. 47-48 (øverst) samt det korte afsnit 3.5 (s. 59) samt afsnit 3.6.1 (side 62). Desuden har hver gruppe et ansvar for at sætte sig grundigt ind i hver deres fattigdomsmetode. Hvilken gruppe I tilhører og hvilke sider, I har ansvaret for fremgår af nedenstående tabel. Tag gode noter til jeres afsnit derhjemme. I skal bruge noterne til at finde ud af, om Sofie og Carina er fattige. Grupper 1SB

|  |  |  |  |  |
| --- | --- | --- | --- | --- |
| Gruppe 1 (Afsnit 3.1 s. 48-49)= Absolut fattigdom. | Gruppe 2 (Afsnit 3.2 s. 49-54, spring over tekstboksen 3.2): Indkomstmetoden | Gruppe 3 (Afsnit 3.3 s. 54-56)= Budgetmetoden | Gruppe 4 (Afsnit 3.4 s. 56-59): Afsavnsmetoden | Gruppe 5 (Afsnit 3.6 s. 59-61): Den nye danske fattigdomsgrænse. I bliver nødt til at trække lidt på de andre metoder for at kunne forklare jeres.  |
| Gruppenavne: | Gruppenavne: | Gruppenavne: | Gruppenavne: | Gruppenavne: |

Hvad skal der ske på timen?* På klassen: Læs tekstboks 3.2: Hvem er Sofie og hvad er jeres holdning til Sofies situation?
* Gruppearbejde på baggrund af jeres noter. Besvar følgende: a) hvad er indholdet af jeres metode, b) hvad er fordele og ulemper ved metoden, c) er Carina og Sofie fattig ifølge jeres metode?
* Grupperne holder oplæg på ca. 8 minutter og skriver gode noter på tavlen til de andre.
* Hvad er vores samlede konklusion på Carina og Sofie? Efter hvilke metoder er de fattige og hvilke ikke. Er offentlighedens kritik af de to personer begrundet?
* Afslutningsvis ser vi et kort klip med Sofie fra deadline d. 11.1.2012.
 |
| 5. | - Hvad er forskellen mellem økonomisk fattigdom og ulighed?- Hvordan har uligheden udviklet sig i Danmark fra Fogh til Thorning?- Hvilke ulighedsmål findes der?-Hvilken rolle spiller formuerne i ulighedsspørgsmålet? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I denne blok trænes eleverne i at opstille hypoteser om, hvordan uligheden har udviklet sig i Thornings regeringsperiode. Et centralt fagligt mål i samfundsfag hedder at kunne *”formulere præcise faglige problemstillinger, herunder operationaliserbare hypoteser, og indsamle, vurdere og bearbejde materiale”*. Eleverne trænes i denne lektion i at finde tal, som understøtter deres svar på, hvordan uligheden har ændret sig under Thorning.  | Lektien til denne blok er Ulighedens mange ansigter af Jakob Jensby og Peter Brøndum side 65-79Arbejdsspørgsmål: Økonomisk ulighedLektie hjemme. Besvar følgende arbejdsspørgsmål: 1. Hvad er indholdet i de tre ulighedsmål (80/20; maksimal udjævningsgrad og gini-koefficienten)
2. Hvilke faktorer i den danske velfærdsstat er de vigtigste til at reducere uligheden?
3. Hvordan har uligheden udviklet sig i Danmark i perioden fra 2001 til 2011?

På timen:1. Gennemgang af arbejdsspørgsmål
2. Lav jeres egen beregning for gini-koefficienten i Danmark på baggrund af nedenstående tal.
3. Hvordan har uligheden udviklet sig under Thorning (opstilling af hypoteser).
 |
| 6. | - Hvad er den ”nye ulighed”?-Hvilket samspil er der imellem de nye ulighedsfaktorer?-Hvilken betydning her samfundets regler for uligheden?-Hvilken betydning har udviklingstendenserne i det senmoderne samfund for udviklingen i uligheden? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I denne blok står det faglige mål *” sammenligne og forklare sammenhænge mellem samfundsforandringer og ændringer i sociale og kulturelle mønstre”* helt centralt. Vi kigger på samfundsudviklingen over en længere årrække og knytter dette til udviklingen i uligheden. I denne sammenhæng diskuteres med eleverne, om ulighed kan reduceres til et individuelt problem?  | Lektien til denne blok er Ulighedens mange ansigter af Jakob Jensby og Peter Brøndum side 81-106Arbejdsspørgsmål: Den nye ulighedLektie hjemme: Alle læser s. 81-85 (indtil afsnit 5.2) samt side 99-105 (afsnit 5.3). Besvar nedenstående arbejdsspørgsmål derhjemme. 1. Hvad betyder den ”nye” ulighed og hvilke elementer indgår?
2. Hvilket samspil er der mellem de ”nye” ressourcebeholdere (se side 84)
3. Afsnit 5.3 (s. 99 og frem): Hvilke andre niveauer en den individuelle ressourcebesiddelse er vigtige at medtage for at kunne forklare uligheden i Danmark?
4. Hvad gør uddannelse til en nøgleressource i Danmark?

Hvad skal der ske på timen? 1. Spørgsmål til dagens lektie
2. Gruppearbejde i 20 minutter: 5 grupper får ansvaret for en ressourcebeholder hver.

Opgaven som I skal besvare i grupperne er følgende: a) Hvad er det centrale indhold af jeres ressourcebeholder (giv eksempler)? Tegn de to ulighedsakser (den økonomiske og den ”nye” ulighedsakse) og indplacer Carina og Sofie på den nye ulighedsakse i forhold til mængden af ressourcer i jeres ressourcebeholder. 1. Hold et kort oplæg for klassen.
 |
| 7. | - Hvilke centrale teorier om social ulighed findes der?- Hvorfor opstår social ulighed i et samfund?- Hvordan reproduceres ulighed i samfundet?  | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I denne lektion styrkes elevernes teoretiske fokus i ulighedsspørgsmålet. De introduceres til de tre overordnede tilgange nemlig ”funktionalistisk teori”, ”konfliktteorierne” samt ” stratifikationsteorierne”. Teorier og begreber er et gennemgående element i de faglige mål og her lægges fundamentet i form af ulighedsteori. Men eleverne lærer desuden at koble samfundsfaglig teori og empiri, som også går igennem alle faglige mål. Dette sker i form af dokumentarudsendelsen ”Blok på bistand”. Det mest prominente faglige mål i dnene sammenhæng er at *”Forklare og perspektivere samfundsmæssige problemstillinger og udviklingstendenser ved anvendelse af begreber og teorier”.* | Lektien til denne blok er Ulighedens mange ansigter af Jakob Jensby og Peter Brøndum side 107-141 Arbejdsspørgsmål: UlighedsteoriLektie hjemme 1. Læs siderne 125-136 midt grundigt og skim siderne fra 136-141:
2. Definer følgende begreber (i kolonne 1) derhjemme:

|  |  |  |
| --- | --- | --- |
| Bourdieus begreber | Lektie til timen: Definer begreberne til venstre for denne kolonne.  | På timen: Vi ser Blok på bistand (afsnit 2 d. 26.11.2014) og anvender jeres teoretiske begreber på Jimmy og Anita |
| Økonomisk kapital (s. 125-127):  |  |  |
| Social kapital (s. 125-127) :  |  |  |
| Kulturel kapital (s. 125-127):  |  |  |
| Symbolsk kapital (s. 125-127): |  |  |
| Habitus (126 nederst):  |  |  |
| Felt (126 nederst): |  |  |
| Smag (s. 133): |  |  |
| Symbolsk vold (s. 140): |  |  |
| Maxwells dæmon (s. 140):  |  |  |

Hvad skal der ske på timen?1. Udfyld kolonne 3 i skemaet, når I ser blok på bistand

Vejledning til at skrive samfundsfagligt* Det centrale, når I skal skrive samfundsfagligt er at kunne koble teori og empiri (virkeligheden). Dvs. der et krav om at I *anvender* samfundsfaglige teorier og begreber på virkeligheden og ikke kun referer teorien.

  |
| 8. | - Hvad er konsekvensen af ulighed?- Hvilke sociale klasser er hårdest ramt af social ulighed?- Hvordan ændrer bogen ”det danske klassesamfund” SFIs traditionelle måde at stratificere på?- Findes der interne spændinger i de sociale klasser?  | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>I dette forløb ser vi for alvor det faglige mål ” sammenligne og forklare sammenhænge mellem samfundsforandringer og ændringer i sociale og kulturelle mønstre” komme i spil. Samfundsforandringerne har medført helt nye stratificeringsmetoder, som skal medtages for til fulde at kunne forklare ulighedsmønstrene som de ser ud i dag.  | Lektien til denne blok er Ulighedens mange ansigter af Jakob Jensby og Peter Brøndum side 143-151 Arbejdsspørgsmål: Konsekvenser af ulighed (del 1)Lektie derhjemme (læs side 143-151 indtil afsnit 7.3) 1. Hvordan har Socialforskningsinstituttet lagdelt (opdelt) den danske befolkning (s. 144-145)
2. Hvordan opdeler den nye bog ”det danske klassesamfund” den danske befolkning? (s. 147-149)
3. Hvad er de centrale forskelle mellem de to opdelingsmetoder og hvorfor mener forfatterne bag bogen ”det danske klassesamfund” at det er nødvendigt at opdatere Socialforskningsinstituttets måde at opdele danskerne på?
4. Hvorfor kan det være hensigtsmæssigt at opdele klasserne i flere dele fx en Økonomisk Overklasse og en ”Økonomisk og kulturel overklasse”? (s. 150-151)

Hvad skal vi lave på timen?På timen:* I opdeles i 5 grupper og skal lave rollespil.
* I skal spille en familie omkring aftensbordet, hvor familiemedlemmerne fortæller om, hvordan deres dag er gået.
* I skal bruge alt jeres viden om levekårene i de forskellige klasser dvs. beskrivelsen af klasserne fra side 151-160. I skal forsøge at komme omkring alle de kategorier, som er beskrevet på disse sider som led i jeres dialog ved aftensmaden. I må også gerne være meget bevidst omkring habitus dvs. den ”kropsliggjorte kapital” fx vaner, rutiner, holdninger og den måde individet opfører sig på, men også hvordan vi bevæger kroppen, kropsholdning, som afspejler det klassemæssige tilhørsforhold.
* Der må også gerne indgå viden omkring køn eller politisk deltagelse.

De fem klasser er:* Underklassen
* Arbejderklassen
* Middelklassen
* Den højere middelklasse
* Overklassen

I får at vide på klassen, hvilken klasse I skal spille☺ |
| 9.  | -Hvad betyder ordet sammenhængskraft? -Hvilke opsplitningstendenser ser vi på boligområdet?Hvilke opsplitningsnings-tendenser ser vi på skoleområdet?Kan vi tale om en rådden banan i Danmark? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>Fokus i denne lektion ligger på båndene mellem de sociale klasser i Danmark og hvilken betydning en svækkelse af disse bånd kan have for et samfund. Eleverne vil få kendeskab til forskellige regioner i Danmark og statistisk kortlægge klassemønstrene i hver region og i forlængelse af dette give bud på konsekvenserne for sammenhængskraften. Det faglige mål *” formulere – skriftligt og mundtligt – empiriske og teoretiske sammenhænge på en struktureret og nuanceret måde og ved anvendelse af fagets taksonomi og terminologi”* står i denne lektion centralt. Dette sker ved at lave et protræt af Lolland, hvor eleverne her anvender deres faglige begreber.  | Lektien til denne blok er Ulighedens mange ansigter af Jakob Jensby og Peter Brøndum side 161-167 Arbejdsspørgsmål: Konsekvenser af ulighed (del 2) Lektie derhjemme: besvar nedenstående spørgsmål: 1. Når vi taler om konsekvenser af ulighed kan vi tale om 2 forskellige tilgange. Dels konsekvenserne for de sociale klasser, dels for samfundets sammenhængskraft. Hvad er forskellen?
2. Prøv at lave et kort portræt af livet på Lolland på baggrund af søgninger. Prøv at søge på Infomedia under ”Underklasse og Lolland”, ”Lolland og helbred”, Lolland og enlige”, ”Lolland og privatskoler”. I jeres portræt skal indgå overvejelser om, hvilke klasser som der bor her, hvordan sundhedstilstanden er, om folk generelt er gift eller enlige, hvordan deres sundhedstilstand er, hvordan skolerne er, hvordan deres ressourcer generelt er på Lolland. Det er ingen hemmelighed, at Lolland er meget overrepræsenteret, hvad angår Underklassen.
3. Overvej om det har nogen betydning for resten af Danmark, hvordan de klarer sig på Lolland?

Skriv 10 linjer i portrættet. Disse kan starte med: *Hvis vi skal beskrive den klassemæssige sammensætning på Lolland kan vi sige, at befolkningen på Lolland er kendetegnet ved at være........*Hvad skal der ske på timen?* Vi gennemgår uklarheder omkring arbejdsspørgsmålene og får læst jeres korte portrætter op
* Vi ser dokumentaren ”Min barndom i helvede” med Lisbeth Zornig og overvejer, hvordan den passer med jeres portrætter af Lolland.
 |
| 10.  | - Hvilke tillidsformer eksisterer der?- Hvilke tillidsformer har betydning for sammenhængskraften?- Har indvandringen betydning for sammenhængskraften?Hvad viser de seneste store ulighedsundersøgelser fx ”The spirit Level- Why Equality is better for everyone” og det store Gini-projekt?Hvad er forskellen på opsivning og nedsivning? | I denne lektion står princippet om undervisningsdifferentiering centralt. Undervisningsdifferentieringen kombineres her med et konkurrenceelement, som ofte virker motiverende på eleverne. Øvelsen bygger på konkret på, at eleverne selv kan vælge hvor meget de forbereder sig derhjemme. Den gruppe, som vælger alle spørgsmål til besvarelse vil få en ekstra opgave fra læreren, som de skal forberede og fremlægge for resten af klassen. Her udfordres eleverne på det højeste taksonomiske niveau og får følelsen af at få et særligt ansvar ved at fremlægge for de andre. Særligt hos den sidstnævnte gruppe testes det faglige mål *”at anvende viden om samfundsvidenskabelig metode til kritisk at vurdere undersøgelser”.* Dette sker ved kritisk at vurdere nogle af de nyeste ulighedsundersøgelser metodisk.   | Lektien til denne blok er Ulighedens mange ansigter af Jakob Jensby og Peter Brøndum side 167-175 Arbejdsspørgsmål: Konsekvenser af ulighed (del 3)Lektie derhjemme, besvar følgende:* Hvis man går efter bronze, kan man nøjes med at besvare spørgsmål 1-3 derhjemme.
* Hvis man går efter sølv skal man besvare spørgsmål 1-6
* Går man efter guldet skal man besvare alle 9 spørgsmål derhjemme.

\_\_\_\_\_\_\_\_\_\_\_\_\_\_\_\_\_\_1. De canadiske forskere Beauvais og Jenson giver fem forskellige definitioner af ordet sammenhængskraft. Hvad er disse fem definitioner? (figur 7.10)
2. Tillid udgør en central komponent i den første definition. Hvilken sammenhæng er der mellem tillid og ulighed, og hvorfor er der en sammenhæng? (s. 167)
3. Der findes tre former for tillid. Hvad er disse? (s. 168)
4. Hvad betyder ”brobyggende social kapital?”(s. 168)
5. Er der en sammenhæng mellem indvandring og graden af tillid i et land? (s. 169)?
6. I Danmark kan der udsondres to opfattelser af indvandringen, en økonomisk og en kulturel. Hvad er den dominerende i Danmark? (s. 171)
7. Hvad er hovedresultaterne i de to store ulighedsundersøgelser ”The spirit Level- Why Equality is better for everyone” og det store Gini-projekt (171-174)
8. Hvad er forskellen på ”opsivning” og ”nedsivning” (s. 174)
9. Hvad er din holdning til bekæmpelse af ulighed. Skal vi fokusere på bekæmpelsen på plan 1 (de sociale klassers levekår) eller skal vi fokusere på bekæmpelsen på plan 2 (båndene mellem de sociale klasser= sammenhængskraft)

Hvad skal der ske på timen:Dem der er gået efter bronze sætter sig sammen og besvarer videre på de næste spørgsmål.Dem der er gået efter sølvet sætter sig sammen og besvarer videre på de næste spørgsmål.Dem der er gået efter guldet får ekstra arbejdsopgaver udleveret af mig. Dette vil være lidt sværere opgaver og gruppen vil efter besvarelsen holdet et kort oplæg for de andre i klassen, hvor de fremlægger deres resultater. |
| 11. | Hvordan ser ideologierne på forholdet mellem frihed og lighed?Hvordan indrettes det retfærdige samfund?Hvilke menneskesyn er det mest dominerende i Danmark og er der forskel på menneskesynene i forskellige lande? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>Denne lektion har som sit helt centrale udgangspunkt ideologiernes syn på uligheden. I denne lektion kommer ideologierne ud og ”arbejde” med en konkret problemstilling i form af ulighed. Dette er et vigtig supplement til den almindelige ideologigennemgang og åbner op for, hvordan ulighed kan operationaliseres og måles. Hermed kommer det centrale faglige mål *”at forklare og perspektivere samfundsmæssige problemstillinger og udviklingstendenser ved anvendelse af begreber og teorier”* også i centrum. Politiske ideologiske udsagn analyseres ved brug af samfundsfaglige begreber. Desuden trænes elevernes samarbejdskompetencer i matrixgrupper? | Lektien til denne blok er Ulighedens mange ansigter af Jakob Jensby og Peter Brøndum side 177-191 Arbejdsspørgsmål: Ulighed og ideologiLektie derhjemme Læs ideologikapitlet i jeres ulighedsgrundbog (kapitel 8 s. 177-191), men fokuser på den ideologi, I har ansvaret for. Besvar nedenstående 3 spørgsmål om jeres ideologi, når I læser.* Hvordan ser jeres ideologi på sammenhængen mellem frihed og lighed (ulighed)?
* Hvordan ser det retfærdige samfund ud ifølge jeres ideologi? (inddrag viden om negative og positive frihedsrettigheder).
* Hvilket menneskesyn ligger bag ved jeres ideologi og hvorfor?

På timen: * Først går I sammen i talgrupperne og synkroniserer jeres svar på spørgsmålene dvs. bliver helt enige om jeres svar til de tre ovenstående spørgsmål. Herefter I går ud i matrixgrupperne og fremlægger jeres resultaterne for de andre.
 |
| 12.  | Hvad er indholdet af de tre velfærdsstatsmodeller?Hvordan omfordeler skatten, indkomstoverførsler og service i de tre velfærdsstatsmodeller? Hvor ligger nøglen til at forstå den store omfordeling i de skandinaviske lande? | For at styrke elevernes læsefokus – kan det være en god ide at udlevere *tjek-på-lektien* spørgsmål som eleverne kan forholde sig til mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/> I denne lektion hæver vi os op analytisk niveau og sammenligner omfordelingsmekanismerne i forskellige velfærdsstatsmodeller. Det faglige mål ” at forklare og diskutere konsekvenser af politisk styring og markedsstyring” er den råde tråd igennem lektionen, men også metodekravene i samfundsfag står centralt, særligt den komparative metode. Eleverne introduceres nemlig til de to komparative metoder *”most semilar”* og *”most different”* og disse diskuteres i sammenhæng med velfærdsstatsmodellerne.  | Lektien til denne blok er Ulighedens mange ansigter af Jakob Jensby og Peter Brøndum side 193-208 Forberedelse til timen. Gruppe 1 og 2 skal udfylde kolonne 1, gruppe 3 og 4 udfylder kolonne 2, gruppe 3 og 4 udfylder kolonne 3.

|  |  |  |  |
| --- | --- | --- | --- |
|  | Den universelle velfærdsstat  | Den residuale velfærdsstatsmodel  | Den selektive velfærdsstatsmodel |
| Skitser kort indholdet af velfærdsstatsmodellen og nævn konkrete landeeksempler |  |  |  |
| Hvor meget omfordeler indkomstoverførslerne i modellen. Dokumenter med konkrete eksempler og tal.  |  |  |  |
| Hvor meget omfordeler serviceydelserne i mordellen. Dokumenter med konkrete eksempler og tal. |  |  |  |
| Hvor meget omfordeler skattesystemet. Dokumenter med konkrete eksempler og tal. |  |  |  |

Note: Det kan være nødvendigt for nogle af grupperne at søge supplerende informationer på nettet. Hvad skal der ske på timen?* Små matrixgrupper fortæller om svarerne på deres spørgsmål. Gruppen overvejer desuden hvilket omfordelingsben, som er afgørende for at kunne forklare forskellen på velfærdsstatsmodellerne, hvad angår ulighed.
* Plenumdiskussion. Når de skandinaviske lande bryster sig at være blandt de mest lige i verden, hvilke omfordelingsmekanismer skyldes det så primært? Er disse omfordelingsmekanismer efter jeres mening under pres?
 |
| 13. | Hvad er hovedudfordringerne for den danske velfærdsstat?Hvordan håndteres udfordringerne?Hvilken betydning har de konkrete reformer for den uligheden og den sociale ulighed.  | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>Omdrejningspunktet for denne lektion er den danske velfærdsstats udfordringer, men også de konkrete reformer, som er fulgt i kølvandet på disse udfordringer. Reformerne kobles direkte til de to ulighedsakser og konsekvenserne af reformerne vurderes. At diskutere *”økonomiske prioriteringsproblemer nationalt”* er et eksplicit fagligt mål i samfundsfag, som her kommer til sin ret. Eleverne får en forståelse af, der fra politisk hold bliver nødt til at blive foretaget benhårde prioriteringer for at kunne opretholde det danske velfærdssamfund på sigt.  | Lektien til denne blok er Ulighedens mange ansigter af Jakob Jensby og Peter Brøndum side 208-213 Arbejdsspørgsmål: velfærdsstatsmodeller og ulighed (del 2)Forberedelsesspørgsmål derhjemme: 1. Hvad er velfærdsstatens hovedudfordringer ifølge lektien til i dag? I skal skelne mellem Interne og eksterne udfordringer.
2. Beskriv desuden kort de centrale reformer i Danmark, som er lavet for at imødekomme udfordringerne.

Hvad skal der ske på timen?1. Kort gennemgang af eventuelle tvivlsspørgsmål
2. Gruppearbejde: Kig nu mere detaljeret på en af reformerne (læreren deler reformerne ud). Hvilken betydning har reformen for den økonomiske ulighed og hvilken betydning har reformerne potentielt for den ”nye ulighed” i Danmark. Du skal inddrage din viden om de to ulighedsakser fra kapitel 5 og søge supplerende viden om reformerne på nettet.
3. Grupperne fremlægger deres resultater på klassen.
4. Plenumdiskussion. Hvad gør vi, hvis akserne er i konflikt? Skal vi acceptere en stigende økonomisk ulighed, hvis det på sigt kan føre til en forbedring på den ”nye ulighedsakse”?
 |
| 14. | Hvad er en konkurrencestat?Bevæger Danmark sig mod en konkurrencestat?Hvad vi konsekvensen af denne bevægelse i givet fald være for uligheden? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>Kernestoffet *” velfærdsprincipper, herunder stat, marked og civilt samfund”* står i denne lektion centralt. Bjarne Corydon har lanceret ideen om, at ”konkurrencestaten er den moderne velfærdsstat”. Men hvad betyder dette for statens rolle, for markedets rolle og indbefatter denne bevægelse en ændring i civilsamfundets pligter. Eleverne trænes i denne lektion desuden i det faglige mål *”argumentere sammenhængende og nuanceret for egne synspunkter, placere disse i en teoretisk sammenhæng og indgå i dialog”* ved at indgå i en paneldebat.   | Lektien til denne blok er Ulighedens mange ansigter af Jakob Jensby og Peter Brøndum side 214-223 Arbejdsspørgsmål: velfærdsstatsmodeller og ulighed (del 3)Forberedelsesspørgsmål til timen1. Danmark bevæger sig ifølge finansminister Bjarne Corydon mod en konkurrencestat. Hvad er de centrale elementer i konkurrencestaten
2. Hvordan adskiller konkurrencestaten sig fra den velfærdsstatsmodel, som vi hidtil har haft. Nævn konkrete reformer, som indeholder konkurrencestatselementer.

Hvad skal der ske på timen?1. Paneldebat i klassen. På den ene side sidder et panel af eksperter, som skal argumentere for, at konkurrencestaten vil skabe større ulighed i Danmark. I det andet panel sidder centrale politiske aktører, som hævder at konkurrencestaten skaber større mindre ulighed. I det tredje panel sidder en gruppe fra den internationale organisation ”paradigmeforskerne” som hævder, at konkurrencestaten vil svække sammenhængskraften i Danmark. Denne gruppe skal komme med indlæg i debatten om sammenhængskraft og menneskesyn, som politikere og eksperter skal tage højde for i deres argumentation.
2. Grupperne summerer hinandens argumenter op på tavlen.
 |
| 15. | - Hvordan måles den globale ulighed?-Hvordan har den globale ulighed ændret sig siden 1980? - Hvad er HDI og hvilken betydning har uligheden for et lands HDI? | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>De ”globale faglige mål” er her for alvor på spil i denne lektion fx *”undersøge og dokumentere et politikområde, herunder betydningen globale forhold”*, *”undersøge konkrete økonomiske prioriteringsproblemer globalt”* og *”undersøge og sammenligne samfund på forskellige økonomiske udviklingstrin, herunder samspillet mellem nationale og globale forhold*”. Perspektivet udvides i denne lektion kraftigt til at medtage den regionale og globale dimension af ulighedsspørgsmålet. Desuden trænes den skriftlige dimension i form af det faglige mål at *”formulere skriftligt- empiriske og teoretiske sammenhænge på en struktureret og nuanceret måde og ved anvendelse af fagets taksonomi og terminologi”*. Dette sker ved at skrive et notat til Mogens Lykketoft om bekæmpelsen af ulighed. Skriftlighed bliver her et redskab for læring.  | Lektien til denne blok er Ulighedens mange ansigter af Jakob Jensby og Peter Brøndum side 225-232Arbejdsspørgsmål: Global og regional ulighed (del 1)Lektie derhjemme: 1. Definer concept 1 ulighed, concept 2 ulighed, concept 3 ulighed
2. Hvilket af de 3 tre globale ulighedsmål mener du er er bedst til at vurdere den globale ulighed. Prøv at skrive fordele og ulemper ned.

|  |  |  |  |
| --- | --- | --- | --- |
|  | Concept 1 | Concept 2 | Concept 3 |
| Fordele  |  |  |  |
| Ulemper |  |  |  |

1. Hvordan er det gået med den globale ulighed siden 1980?
2. Hvordan er det gået med levekårene i verdens regioner siden 1980?
3. Hvad er forklaringen på denne udvikling?
4. Opstil 3 hypoteser, som kan forklare regionernes placering på de to ulighedsakser (s. 231)
5. Hvad er ulempen ved de globale og regionale ulighedsmål?

På timen:1. Parvis diskussion om, hvad I nåede frem til vedr. fordele og ulemper ved Concept 1,2,3.
2. Speededating hvor svarerne præsenteres.
3. Notatskrivning til Mogens Lykketoft (se beskrivelse nedenfor)

  |
| 16. | -Hvad er Kuznets kurve?Hvorfor stiger uligheden i den vestlige verden? -Ændres Kuznets kurvens udformning i disse år?Hvilken betydning har teknologi og globalisering for uligheden?  | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>Igen i denne lektion står sammenhængen mellem *”de globale, regionale og nationale forhold centralt”* samt hvilke redskaber de nationale regeringer har i ulighedsspørgsmålet? Kompleksiteten øges nu i form af, at regeringernes redskaber skal anskues i lyset af begge ulighedsakser. Kan man øge uligheden på en akse og samtidig mindske det på en anden akse?Og hvordan er det lykkedes de latinamerikanske lande at nedbringe uligheden?Eleverne trænes desuden også metodisk i at skelne mellem forskellige variabler, herunder uafhængige, mellemkomne og afhængige variabler. Herved kommer også kernestoffet i spil omkring de metodiske krav.  | Lektien til denne blok er Ulighedens mange ansigter af Jakob Jensby og Peter Brøndum side 233-246Arbejdsspørgsmål: Global og regional ulighed (del 2)Arbejdsspørgsmål, som skal besvares derhjemme.1. Hvad viser Kuznets kurve og hvad er argumenterne bag at kurven forløber, som den gør?
2. Hvorfor ser det ud til, at Kuznets kurve nu ændrer form til et *N*?
3. Er der tegn på en at uligheden stiger i den vestlige verden?
4. Hvad viser figur 10.10 og hvad er forskellen på en uafhængig, en mellemkommende og en afhængig variabel? (s. 236). Brug nettet til at finde ud af, hvad en uafhængig og afhængig variabel er.
5. Hvilken sammenhæng er der mellem globalisering og velstand/ulighed?
6. Hvad indeholder teorien om ”den globale stjerne” (s. 238)
7. Hvilken betydning har landets interne politikker for uligheden i et land? Kan de interne politikker modvirke globaliseringen og teknologien?

Hvad skal er ske på timen?1. Gennemgang af evt. tvivlsspørgsmål
2. Vi ser et indslag med Jens Joel fra Socialdemokraterne i Deadline den 2. januar 2015.

Link: <http://www.dr.dk/tv/se/deadline/deadline-849>Besvar følgende, når I ser indslaget:1. Bekræfter eller afkræfter indslaget med Jens Joel at den socialdemokratisk ledede er en ”løftebrudsregering”.
2. Prøv at vurdere, hvorvidt Danmarks ”interne politikker” (i dette tilfælde Socialdemokratiets politik) har øget eller nedbragt uligheden i Danmark under Thorning-Schmidt regeringen. I skal vurdere Socialdemokratiets tiltag på både den ”gamle” og ”nye ulighedsakse”.
 |
| 17 | Hvad er indholdet af treplansmodellen?Hvilke planer er vigtigst at bekæmpe uligheden på?Kan planerne konflikte med hinanden?Hvordan forholder ”de klassiske spejderegenskaber” og ”objektive bindinger” sig til planerne?  | For at styrke elevernes læsefokus – kan det være en god ide at udlevere *tjek-på-lektien* spørgsmål, som eleverne kan forholde sig til, mens de læser teksten. Tjek-på-lektien spørgsmål ligger på bogens hjemmeside. <http://forlagetcolumbus.dk/produkt/ulighedens-mange-ansigter/produkt/vis/>De nye innovative kompetencer- som eleverne skal kunne- er i denne blok i centrum. Eleverne arbejder med innovative løsningsforslag på de forskellige planer, kommer med konkrete anbefalinger og vurderer konsekvenserne af forslagene. Det er vigtigt at træne disse innovative kompetencer, som vinder frem både i AT, men også gradvist skrives ind i de fagspecifikke lærerplaner.  | Lektien til denne blok er Ulighedens mange ansigter af Jakob Jensby og Peter Brøndum side 249-270Arbejdsspørgsmål: Bekæmpelse af ulighed og social ulighedLæsestof: Alle skal læse s. 249-253 derhjemmeGruppe 1+2 har desuden ansvaret for løsninger på ”plan 1” dvs. de skal også læse s. 253-263Gruppe 3+4 har ansvaret for løsninger på ”plan 2” og skal læse s. 264-268Gruppe 3+5 har ansvaret for løsninger på ”plan 3” og skal derfor også læse s. 268-270. Besvar følgende spørgsmål derhjemme, når I læser siderne 249-253:1. Hvad indeholder de tre planer i 3 plansmodellen (s. 250)?
2. Hvilke argumenter findes for og imod at ulighed skal bekæmpes (s. 251)
3. Hvad betyder kampen mellem de ”objektive bindinger” og de ”klassiske spejderegenskaber” og hvordan har vi set dette igennem bogen (s. 251-252).

Hvad skal vi lave på timen?1. Grupperne skal lave et oplæg for de andre på klassen, hvor de går i dybden med deres plan i tre-plansmodellen. Her skal I fokusere på følgende i oplægget: 1. Hvilke løsningsforslag angives på jeres plan?
2. Placerer løsningsforslagene sig tættest på de ”klassiske spejderegenskaber” eller på de ”objektive bindinger”?
3. Er løsningsforslagene realistiske at gennemføre?
4. Har I andre forslag til løsninger på ulighed og social ulighed på jeres plan?

2. Til sidst prøver vi i fællesskab at opstille en model for, hvordan vi kan bekæmpe ulighed.3. Vi diskuterer desuden, hvad vi skal gøre i den situation, hvor et løsningsforslag kolliderer mellem to planer. Hvilket plan skal vi prioritere? |
| 18-20 |  | Forløbet sluttes af med et projektarbejde. Se bogens hjemmeside.  |  |